ŽIADOSŤ ŽELEZNÍC SLOVENSKEJ REPUBLIKY O SCHVÁLENIE ÚVEROVÝCH PODMIENOK MEDZI ŽELEZNICAMI SLOVENSKEJ REPUBLIKY  A  BANKOVÝM KONZORCIOM POD VEDENÍM
 TATRA BANKY, A.S., NA PREVZATIE ŠTÁTNEJ ZÁRUKY 
ZA UVEDENÝ ÚVER.

Žiadosť Železníc Slovenskej republiky o schválenie úverových podmienok medzi Železnicami Slovenskej republiky, Bratislava a bankovým Konzorciom pod vedením Tatra banky, a. s., a prevzatie štátnej záruky za uvedené úvery

Obchodné meno a charakteristika žiadateľa:

Obchodné meno:		Železnice Slovenskej republiky, Bratislava
				v skrátenej forme ŽSR
Sídlo:				Klemensova 8,
	813 61 Bratislava
Dátum vzniku:		31.12.1993 
Číslo telefónu:		00421/2/5058 7260
Číslo faxu :			00421/2/5292 0604
IČO:				31 364 501 
DIČ:				31 364 501/600 
Právna forma:	Organizácia podľa zákona NR SR č. 258/1993 Z.z 
 o Železniciach Slovenskej republiky.
Registrácia:	Železnice Slovenskej republiky sú inou právnickou osobou zapísanou v Obchodnom registri Okresného súdu Bratislava I, Vložka číslo 312/B. 
Základné imanie:		37 874 037 576

Charakteristika žiadateľa
Železnice Slovenskej republiky boli zriadené Ministerstvom dopravy, spojov a verejných prác SR v zmysle Zák. NR SR č. 258/1993 Z.z. o Železniciach Slovenskej republiky ako právny nástupca Železníc Slovenskej republiky š.p. Sú teda organizáciou svojho druhu s uplatnením prvkov obchodného a verejnoprávneho riadenia podniku.
Vzťahy medzi štátom a ŽSR upravuje zákon. ŽSR hospodária s majetkom štátu na podnikateľskom základe. Na výkony vo verejnom záujme je uplatnený zmluvný vzťah na princípe štátnych objednávok. V súčasnosti sa uplatňuje len na výkony pri prevádzkovaní dráhy.
Štatutárne orgány ŽSR sú správna rada a generálny riaditeľ ŽSR.
Železnice Slovenskej republiky zabezpečujú správu, prevádzku a obsluhu železničnej dopravnej cesty, ktoré zodpovedajú záujmom dopravnej politiky štátu a ich predmet činnosti je vymedzený ustanoveniami §2 zákona NR SR č. 258/1993 Z.z. v znení neskorších predpisov.

Zdôvodnenie:

Železnice Slovenskej republiky zabezpečujú v zmysle zákona 258/1993 Z.z. a č.164/1996 Z.z.. v znení neskorších predpisov výkony vo verejnom záujme pri prevádzkovaní dráhy.
Podľa §  24a) a § 24b) zákona 164/1996 Z.z.  v znení neskorších predpisov majú  právo na poskytnutie úhrady preukázateľnej straty z prevádzkovania dráhy  na základe zmluvy o výkonoch vo verejnom záujme. 

	Zo zmluvy o výkonoch vo verejnom záujme pri prevádzkovaní dráhy na rok 2002, uzatvorenej v súlade s uznesením vlády č. 514 z 15. mája 2002 medzi objednávateľom Slovenskou republikou zastúpenou Ministerstvom dopravy, pôšt a telekomunikácií SR a Železnicami SR  zo dňa 16.5.2002 vyplýva, že na predmetné výkony predstavuje  celková predpokladaná strata  objem 2 325,5 mil. SKK.
Z toho sa objednávateľ - Slovenská republiky  zaväzuje zabezpečiť ročnú úhradu straty v objeme 805,3 mil. SKK v súlade so zákonom NR SR č. 586/2001 Z.z. o štátnom rozpočte na rok 2002.
Rozdiel vo výške  1 520,2 mil. SKK predstavuje nekrytú stratu, na prefinancovanie ktorej žiadame poskytnúť štátnu záruku. 

	Železnice SR po dôkladnom neverejnom výbere vykonanom v spolupráci s pracovníkmi štátnej správy Slovenskej republiky na základe predložených indikatívnych ponúk vybrali na prefinancovanie predpokladanej nekrytej straty z výkonov vo verejnom záujme pri prevádzkovaní dráhy v roku 2002  ponuku konzorcia bánk pod vedením   Tatra banky, a.s. v objeme 1 500 000 000,-- SKK. 
	
	Bankové konzorcium je  pripravené poskytnúť dlhodový úver s  10 - ročnou dobou splatnosti  s odkladom splácania počas 3 rokov od podpisu úverovej zmluvy pri úrokovej sadzbe  prísl. BRIBOR + 0,4 % p.a.

Ďalšie indikatívne parametre a podmienky ponuky konzorcia bánk uvádzame v nasledujúcej tabuľke:

Dlžník | Železnice Slovenskej republiky
Veriteľ | Tatra banka, a.s., SLSP, a.s.
Suma istiny | 1 500 000 000,-- SKK
Druh úveru | dlhodobý, splátkový

Úroková sadzba

prísl. BRIBOR + 0,4 % p.a.
Úroky budú počítané podľa aktuálne vyčerpanej časti úveru a skutočného počtu dní na báze počtu 360 dní

Splatnosť | deň desiateho výročia uzatvorenia úverovej zmluvy
Odklad splácania úveru | počas 3 rokov od podpisu úverovej zmluvy
Zabezpečenie | bezpodmienečná a neodvolateľná záruka, pokrývajúca 100 % istiny a 100 % úrokov, vystavená Slovenskou republikou
Účel použitia | prefinancovanie záväzkov spojených s prevádzkovaním dráhy
Začiatok čerpania úveru | 3.Q. - 4.Q. 2002
Obdobie čerpania úveru | úver je možné čerpať po dobu 6 mesiacov od podpisu úverovej zmluvy, t.j. nárok na čerpanie prípadnej nevyčerpanej časti úveru po tomto dátume zaniká
Spôsob čerpania úveru | úver bude čerpaný v tranžiach, resp. jednorázovo
Splácanie úveru | formou pravidelných štvrťročných splátok, pričom prvá splátka istiny bude vykonaná v deň tretieho výročia uzatvorenia úverovej zmluvy
Spracovateľský poplatok | 0,25 % z celkovej výšky úveru, splatný jednorázovo do 10 dní od podpisu úverovej zmluvy
Ostatné náklady | všetky preukázateľné mimoriadne náklady, ktoré vzniknú Veriteľom v súvislosti s prípravou, vyjednávaním, výkonom doručovaním, modifikovaním, syndikovaním a prípravou zmluvnej agendy (napr. náklady na externé právne služby, poradenstvo a i.) a poplatky Platobného agenta budú hradené Dlžníkom  osobitne
Úverová dokumentácia | poskytnutie úveru je podmienené uzatvorením uspokojivej právnej dokumentácie prijateľnej pre všetky strany.
Jurisdikcia | úverová dokumentácia sa bude riadiť zákonmi a predpismi Slovenskej republiky
	
	Podmienky uvedené v tejto indikatívnej ponuke vychádzajú z aktuálnej situácie na peňažnom a kapitálovom trhu. 

Konečné parametre, podmienky a dokumentácia transakcie budú uzavreté po vzájomnej dohode medzi dlžníkom a konzorciom bánk pri uzatváraní úverovej zmluvy a súvisiacej ručiteľskej zmluvy. 

Uvedený  spôsob financovania straty z výkonov vo verejnom záujme  požadujeme v rámci existujúcich programov štátnej pomoci, a  to v súlade s § 4, odsekom 6, zákona NR SR č.231/1999 Z.z. o  štátnej  pomoci v znení zákona  NR SR č. 434/2001 Z.z. a  v súlade s uzneseniami vlády Slovenskej republiky číslo 544/1999 a 830/2000. 

V súlade s navrhovaným spôsobom prefinancovania straty žiadame členov vlády o prijatie súhlasného stanoviska s predloženou dokumentáciou podľa navrhovaného znenia.
Zdôrazňujeme, že konzorcium bánk prejavilo ochotu poskytnúť úverové zdroje do niekoľkých dní od termínu rozhodnutia vlády Slovenskej republiky  prevziať štátnu záruku. 

V Bratislave 23.júla 2002 

							_______________________________
						              Ing. Ladislav Saxa 
							  generálny riaditeľ